Ar re a oa er vag a zeuas hag a azeulas anezhañ, o lavarout: Te eo evit gwir Mab Doue.    Po devoe treuzet ar mor, e teujont da vro Chenezared.    Tud al lech-mañ, o vezañ anavezet Jezuz, a gasas kannaded en holl vro tro-war-dro, hag e voe degaset dezhañ an holl dud klañv.    Pediñ a rejont anezhañ do lezel da stekiñ hepken ouzh bevenn e zilhad. Ha kement hini a stokas, a voe yachaet.    Neuze skribed ha farizianed a zeuas eus Jeruzalem da gavout Jezuz, hag a lavaras  dezhañ:    Perak e torr da ziskibien hengoun a re gozh? Rak ne walchont ket o daouarn pa zebront o fredoù.    Eñ a respontas dezho: Ha chwi, perak e torrit gourchemenn Doue gant ho hengoun?